Flere storklubber følger Starts stjerneskudd Kristoffer Ajer (17) tett. 17-åringen spilte hele kampen mot Rosenborg og viste seg frem med en fin scoring like før slutt.

På tribunen satt talentspeidere fra en rekke europeiske toppklubber. Det skriver Fædrelandsvennen.

Ajer visste at Tottenham var blant klubbene som fulgte med.

– Jeg fikk vite før kampen at de var til stede for å kikke på meg. Det gjorde meg litt ekstra nervøs, men det er utrolig morsomt, sier Ajer til avisen.

Men Ajer visste ikke at hans favorittklubb Liverpool også hadde speidere på Lerkendal.

– Det er gøy og inspirerende å vite. Og ekstra gøy at jeg scoret, sier 17-åringen.

I tillegg til Liverpool og Tottenham hadde også Arsenal og tyske Hertha Berlin speidere på tribunen.